Når en spiller har disken i hendene, må ett av denne spillers ben være fiksert på et fast punkt på banen, dvs., spilleren som tar imot eller har disken kan ikke løpe (eller gå) med disken (dette minner mye om basketball). Denne spilleren skal nå kaste disken til en medspiller, som griper disken og stopper løpet, for selv å stå stille. Nå er det denne nye spilleren sin tur til å kaste disken videre til neste medspiller, osv. Om en av spillerne klarer å motta disken inne i målsonen i den motsatte enden av banen uten at det først skjer en turnover (se under), får dette laget ett poeng.